Haile Gebrselassie

Haile Gebrselassie (, haylē gebre silassē; Asella, Arsi, 1973ko apirilaren 18a) etiopiar atleta famatua da, distantzia luzean espezializatua, eta arlo horretan inoizko lasterketari onenen artean dagoena. Bi urrezko domina lortu ditu Olinpiar Jokoetan eta lau Munduko Txapelketan 10.000 metroko lasterketan. Halaber, Berlingo maratoia lau aldiz jarraian irabazi zuen, eta Dubaikoa hiru aldiz bata bestearen atzetik. Gainera, lau munduko titulu eskuratu du pista estalian.

1.500 metro eta maratoiaren distantzien artean hainbat garaipen nagusi ditu, pista estalian, kanpoan, errepidean eta crossean. Etiopiako 61 marka nazional eta 27 munduko marka ezarri ditu, 800 metroetatik maratoira.

Palmares hautatua 
 Afrikako Txapelketan:
 1993an (Durban): Zilarrezko domina 5.000 metroko lasterketan eta brontzezkoa 10.000 metrokoan.

 Munduko Cross Txapelketan:
 1994an (Budapest): Brontzezko domina.

 Pista Estaliko Munduko Atletismo Txapelketan:
 1997an (Paris): Urrezkoa 3.000 metroko lasterketan.
 1999an (Maebashi): Urrezkoa 1.500 metroko lasterketan eta urrezkoa 3.000 metrokoan.
 2003an (Birmingham): Urrezkoa 3.000 metrokoan.

 Munduko Atletismo Txapelketan:
 1993an (Stuttgart): Urrezko domina 10.000 metroko lasterketan eta zilarrezkoa 5.000 metrokoan.
 1995ean (Gothenburg): Urrezkoa 10.000 metrokoan.
 1997an (Atenas): Urrezkoa 10.000 metrokoan.
 1999an (Sevilla): Urrezkoa 10.000 metrokoan.
 2001ean (Edmonton): Brontzezkoa 10.000 metrokoan.
 2003an (Paris): Zilarrezkoa 10.000 metrokoan.

 Olinpiar Jokoetan:
 1996an (Atlanta): Urrezkoa 10.000 metrokoan.
 2000an (Sydney): Urrezkoa 10.000 metrokoan.

 Maratoia:
 Londresko Maratoia: 2002an 3. postua eta 2006an 9.a.
 Amsterdamgo Maratoia: 2005ean 1. postua.
 Fukuokako Maratoia: 2006an 1. postua.
 Berlingo Maratoia: 2006, 2007, 2008 eta 2009an 1. postua.
 Dubaiko Maratoia: 2008, 2009 eta 2010ean 1. postua.
 2001ean Munduko Maratoi Erdiaren irabazlea.
 2011ko Asturiasko Printze Saria.

Ikus, gainera 
 Atleta ezagunen zerrenda

Kanpo estekak 

  Gebreselassieren profila IAAFen wegbunean

Etiopiako atletak
Maratoilariak
Olinpiar Jokoetako dominadunak atletismoan
Kiroletako Asturiasko Printzesa saridunak
1996ko Udako Olinpiar Jokoetako dominadunak
2000ko Udako Olinpiar Jokoetako dominadunak
2008ko Udako Olinpiar Jokoetako atletak
1996ko Udako Olinpiar Jokoetako atletak
2000ko Udako Olinpiar Jokoetako atletak
2004ko Udako Olinpiar Jokoetako atletak